**Ministru kabineta noteikumu projekta „****Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība””” (turpmāk – noteikumu projekts) ir izstrādāts pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu un atbilstoši Ministru kabineta 2015.gada 31.marta sēdes protokola Nr.17 43.§ (turpmāk – MK prot.17 43.§) 4.punktam, kurš uzdod Veselības ministrijai sadarbībā ar Finanšu ministriju vienoties par risinājumu, nepieciešamības gadījumā savlaicīgi veicot grozījumus Ministru kabineta 2010.gada 9.novembra noteikumos Nr.1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041) un Ministru kabineta 2009.gada 13.janvāra noteikumos Nr.44 “Noteikumi par darbības programmas “Infrastruktūra un pakalpojumi” papildinājuma 3.1.5.3.1.apakšaktivitāti “Stacionārās veselības aprūpes attīstība”” (turpmāk – MK noteikumi Nr.44) ar mērķi nodrošināt VSIA „Paula Stradiņa klīniskā universitātes slimnīca” jaunā A korpusa 1.kārtas izveidei nepieciešamo finansējumu, neieturot 10% noslēguma maksājumu, un iespēju deklarēt Eiropas Komisijai attiecināmos izdevumus maksimāli iespējamā apjomā, ko finansējuma saņēmējs ir veicis līdz 2015.gada beigām Eiropas Reģionālās attīstības fonda (turpmāk – ERAF) līdzfinansētā VSIA „Paula Stradiņa klīniskā universitātes slimnīca” A korpusa 1.kārtas izveides projektu ietvaros.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK noteikumiem Nr.44 attiecībā uz lielo projektu 14.1punkts noteica, ja aktivitātes ietvaros paredzēts finansēt darbību, kura ietver virkni būvdarbu, darbību vai pakalpojumu ar mērķi veikt vienotu un noteiktu ekonomisku vai tehnisku uzdevumu un kurai ir skaidri noteikti mērķi, un kuras kopējās izmaksas, ieskaitot citu finanšu instrumentu izmaksas, sasniedz Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/eli/reg/2006/1083?locale=LV), *ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.* [*1260/1999*](http://eur-lex.europa.eu/eli/reg/1999/1260?locale=LV), (turpmāk - Komisijas Regula Nr.1083/2006) 39.pantā noteikto izmaksu slieksni, finansējuma saņēmējs sagatavo un iesniedz atbildīgajā iestādē lielā projekta (turpmāk – lielais projekts) iesniegumu. VSIA „Paula Stradiņa klīniskā universitātes slimnīca” jaunā slimnīcas A korpusa izveide tiek finansēts ERAF darbības programmas “Infrastruktūra un pakalpojumi” papildinājuma 3.1.5.3.1.apakšaktivitātes “Stacionārās veselības aprūpes attīstība” ietvaros VSIA „Paula Stradiņa klīniskā universitātes slimnīca” īstenotā projekta Nr.3DP/3.1.5.3.1/09/IPIA/VSMTVA/013 „Paula Stradiņa klīniskās universitātes slimnīcas infrastruktūras attīstība, uzlabojot veselības aprūpes pakalpojumu kvalitāti un izmaksu efektivitāti, paaugstinot pakalpojuma kvalitāti un izmaksu efektivitāti” un projekta Nr.3DP/3.1.5.3.1/11/IPIA/VEC/012 „Paula Stradiņa klīniskās universitātes slimnīcas infrastruktūras attīstība, uzlabojot veselības aprūpes pakalpojumu kvalitāti un izmaksu efektivitāti, 2.kārta” (turpmāk ERAF projekti), kā arī Valsts galvotā aizdevuma projekta „Jaunā korpusa 1.kārtas būvniecība” ietvaros.VSIA „Paula Stradiņa klīniskā universitātes slimnīca” 11.06.2015 ir iesniegusi Veselības ministrijai izvērtēšanai un virzīšanai iesniegšanai Eiropas Komisijā lielo projektu par kopējām izmaksām 86 211 665,15 EUR apmērā, no kurām : * + - 24 076 323,02 EUR – ERAF līdzfinansējums;
		- 11 619 010,18 EUR – valsts budžeta finansējums, *tai skaitā,*
			* 1 879 507,51 EUR kā ERAF projektu valsts budžeta līdzfinansējums;
			* 9 739 502,67 EUR ar (MK sēdes protokola Nr.17 43.§ lēmumu papildus piešķirtais valsts budžeta finansējums, kas tostarp ietver finansējumu:
				+ *385 587 EUR lietusūdens novadīšanas kolektora izbūvei;*
				+ *786 067 EUR uzņemto saistību izpildei;*
				+ *8 567 848 EUR iekārtu un aprīkojuma iegādei;*
		- 44 322 399,66 EUR – PSKUS valsts galvotais kredīts(t.sk. ar MK sēdes protokola Nr.17 43.§ lēmumu papildus piešķirtais valsts budžeta finansējums, kas ietver 6 322 872 EUR „Latvijas Krājbanka” maksātnespējas rezultātā šobrīd neatgūto valsts galvotā aizdevuma finansējumu);
		- 6 193 932,29 EUR – PSKUS finansējums.

Atbilstoši MK prot.17 43.§ 3.punktam Veselības ministrijai sadarbībā ar Finanšu ministriju ir uzdots lielā projekta iesniegumu līdz 2015.gada 30.jūnijam iesniegt izvērtēšanai Eiropas Komisijai. Finansējuma saņēmējs 2015.gada 10.jūnijā Veselības ministrijā ir iesniedzis lielā projekta iesniegumu un JASPERS (Joint Assistance to Support Projects in European Regions) gala vērtējumu. Atbilstoši regulējumam lielā projekta iesniegums tika izvērtēts un iesniegts Finanšu ministrijai, kas savukārt to iesniegusi Eiropas Komisijai 2015.gada 29.jūnijā. Atbilstoši MK prot.17 43.§ 5.punktam Veselības ministrijai ir uzdots sadarbībā ar Centrālo finanšu un līgumu aģentūru nodrošināt kontroli pār slimnīcas jaunā A korpusa 1.kārtas būvniecības pabeigšanu un telpu aprīkošanu atbilstoši lielā projekta iesniegumam termiņā, kas noteikts Eiropas Komisijas 2013.gada 20.marta lēmuma Nr.C(2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007.–2013.gada periodam) (turpmāk – Slēgšanas pamatnostādnes)3.5.apakšpunktā.Šobrīd nepieciešams papildināt MK noteikumus Nr.44 ar nosacījumiem par lielā projekta īstenošanu un uzraudzību un atšķirību starp ERAF projektiem un lielo projektu. Tādejādi noteikumu projekts paredz:1. Papildināt 9.punktu, nosakot, ka punktā noteiktā atbildīgās iestādes kompetence neietver kompetenci attiecībā uz 29.11 punktā minēto lielo projektu, kas noteikta atsevišķi 29.15 punktā.
2. Papildināt 10.punktu, nosakot, ka punktā noteiktā sadarbības iestādes kompetence neietver kompetenci attiecībā uz 29.11 punktā minēto lielo projektu, kas noteikta atsevišķi 29.14 punktā.
3. Izveidota jauna sadaļa III1 „Lielā projekta ieviešana” un attiecīgi 14.1punkts, kas līdz šim noteica lielā projekta iesnieguma iesniegšanas pienākumu tiek pārnests uz jaunu sadaļu kā 29.10punkts.
4. Noteikumu projekts tiek papildināts ar 29.11punktu, kurš nosaka, ka lielajam projektam ir jābūt pilnībā pabeigtam, nodrošinot tā funkcionalitāti jeb nodrošinot lielā projekta mērķa sasniegšanu, ne vēlāk kā divus gadus pēc slēgšanas dokumentu iesniegšanas Eiropas Komisijā. Atbilstoši Finanšu ministrijas vadlīniju attiecināmo un neattiecināmo izmaksu noteikšanai 2007.-2013.gada plānošanas periodā 46.punktam lielo projektu ietvaros pastāv iespēja saskaņā slēgšanas pamatnostādņu 3.5.apakšpunktu slēgšanas dokumentos iekļaut izdevumus, kas samaksāti par nefunkcionējošiem projektiem[[1]](#footnote-2) un šādos gadījumos sadarbības iestāde vai atbildīgā iestāde un finansējuma saņēmējs, ar kuru noslēgts līgums par attiecīgā projekta īstenošanu, uzņemas pilnu atbildību pabeigt nefunkcionējošo projektu ne vēlāk kā divus gadus pēc slēgšanas dokumentu iesniegšanas EK, t.i. līdz 2019. gada 31.martam. Savukārt atbilstoši MK prot.17 43.§ izskatītā informatīvā ziņojuma "Par VSIA "Paula Stradiņa klīniskā universitātes slimnīca" jaunā korpusa būvniecības un iekārtošanas finansējuma jautājumiem" (turpmāk - informatīvais ziņojums) 50.punktā noteiktajam finansējuma saņēmējs plāno projektu pabeigt līdz 2017.gada 31.martam.
5. Atbilstoši 2015.gada 10.jūlijā Ministru kabinetā apstiprinātajiem grozījumiem MK noteikumos Nr.1041, kas papildina 16.3.apakšpunktu nosakot, ka noslēguma maksājums veicams pēc projekta īstenošanas, ja vien normatīvajā aktā par aktivitātes īstenošanu nav noteikts citādi, noteikumu projekts tiek papildināts ar 29.12punktu, kurš nosaka, ka sadarbības iestāde projektiem, kas ietilpst šo noteikumu 29.11apkšpunktā minētajā lielajā projektā, var veikt noslēguma maksājumu pirms lielā projekta īstenošanas beigām.
6. Noteikumu projekts papildināts ar 29.13punktu, kurš nosaka pienākumus finansējuma saņēmējam attiecībā uz lielā projekta īstenošanu, tai skaitā attiecībā uz lielā projekta infrastruktūras izmantošanas proporcijas aprēķināšanu, pēcuzraudzības periodu, pārmērīgas kompensācijas atmaksu, informēšanu par iepirkumu līgumu izmaiņām un atskaitīšanu par lielā projekta ieviešanu. Tāpat punkts nosaka pienākumu finansējuma saņēmējam atmaksāt projektu, kas ietilpst šo noteikumu 29.11punktā minētajā lielajā projektā, ietvaros veiktos izdevumus, ja lielā projekta iesniegumā noteiktajā termiņā netiek sasniegts lielā projekta mērķis. Vienlaikus finansējuma saņēmējs saskaņā ar MK Noteikumiem Nr.44 saglabā visus pienākumus un saistības, kas attiecās uz līdz šim apstiprināto projektu, kas ietilpst šo noteikumu 29.11punktā minētajā lielajā projektā, īstenošanu, gan īstenošanas termiņā, gan pēcuzraudzības perioda ietvaros, savukārt šis punkts nosaka papildus pienākumus tieši lielā projekta īstenošanai un pēcuzraudzības periodam.
7. Noteikumu projekts papildināts ar 29.14punktu, kas nosaka sadarbības iestādes kompetenci attiecībā uz lielo projektu, tai skaitā veikt pārbaudi lielā projekta īstenošanas vietā projektu, kas ietilpst šo noteikumu 29.11punktā minētajā lielajā projektā, ietvaros noslēgto iepirkuma līgumu īstenošanas laikā, uzraudzību par lielā projekta īstenošanu noteiktajā termiņā un rīcību pārmērīgās kompensācijas konstatēšanas gadījumā.
8. Noteikumu projekts papildināts ar 29.15 punktu, kas nosaka atbildīgās iestādes kompetenci attiecībā uz lielo projektu, tai skaitā attiecībā uz lielā projekta uzraudzību un ziņošanu Finanšu ministrijai par veiktajiem pasākumiem, tostarp starpposma mērķiem, lai pabeigtu lielo projektu gadījumā, ja  lielais projekts nebūs pabeigts līdz slēgšanas dokumentu iesniegšanai Eiropas Komisijā.
9. Lai nodrošinātu slēgšanas pamatnostādnēs uzdotā dalībvalsts pienākuma - uzņemties pilnu atbildību pabeigt nefunkcionējošo projektu, 29.16punkts nosaka, ka lielā projekta īstenošanai jāslēdz vienošanās starp Veselības ministriju kā nozares ministriju, Veselības ministriju kā atbildīgo iestādi, Centrālo finanšu un līgumu aģentūru kā sadarbības iestādi un finansējuma saņēmēju par lielā projekta īstenošanu un uzraudzību. Ņemot vērā, ka lielais projekts tiek finansēts no vairākiem finanšu avotiem (ERAF, Valsts galvotais aizdevums, valsts budžeta mērķdotācija un privātais finansējums), kas kopumā nodrošina lielā projekta mērķa sasniegšanu, un katrs no avotiem tiek izlietots un uzraudzīts ar atsevišķiem normatīviem regulējumiem[[2]](#footnote-3), būtiski, lai vienošanās nedublētu tiesību aktus, kas savukārt radītu papildus administratīvo slogu finansējuma saņēmējam bet nodrošinātu lielā projekta virsuzraudzību, un noteiktu nosacījumus, kas nav iekļauti finansēšanas avotu uzraudzības mehānismos. Paredzēts, ka katra finanšu instrumenta finansējums tiks kontrolēts atbilstoši attiecīgā finanšu instrumenta nosacījumiem, proti:
* ERAF tiek uzraudzīts no CFLA kā sadarbības iestādes un Veselības ministrijas kā atbildīgās iestādes puses;
* Valts galvotais kredīts tiek uzraudzīts atbilstoši normatīvajam regulējumam[[3]](#footnote-4) no Valts kases un Veselības ministrijas puses, kā arī noslēgto kredītlīgumu ietvaros ar konkrēto banku;
* Ar MK prot.17 43.§ 2.punktu papildus piešķirtais valsts budžeta finansējums tiek uzraudzīts atbilstoši regulējumam[[4]](#footnote-5) no Valsts kases, Veselības ministrijas un Valsts kontroles puses.

Izvērtējot risku par piešķirtā publiskā finansējuma atgūšanu gadījumā, ja netiks nodrošināta slimnīcas jaunā A korpusa 1.kārtas būvniecības pabeigšana un telpu aprīkošana atbilstoši lielā projekta iesniegumā minētajam termiņam, kas noteikts saskaņā ar slēgšanas pamatnostādņu 3.5.apakšpunktu, finansējums tiks atgūts atbilstoši Ministru kabineta 2010.gada 10.augusta noteikumos Nr.740 “Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” noteiktajai kārtībai, kas nosaka, kādā veidā finansējuma saņēmējs atlīdzina piešķirto Eiropas Savienības projektu finansējumu, kas ir saistošs arī lielā projekta finansējuma saņēmējam. Tāpat līgumos par ERAF projektiem ir noteikta finansējuma saņēmēja rīcība līdzekļu atgūšanas pieprasījuma no CFLA saņemšanas gadījumā. Attiecībā uz valsts budžeta finansētajām neattiecināmajām izmaksām, kas piešķirtas ar MK 31.03.2015 prot.17 43.§, ka jautājums par šo līdzekļu atgūšanu tiks atrunāts dokumentā ar kuru attiecīgie līdzekļi tiks piešķirti no Veselības ministrijas kā centrālās budžeta iestādes kapitālsabiedrībai. Proti, vai tas būs līgums starp Veselības ministriju un kapitālsabiedrību vai kapitāldaļu turētāja lēmums. Proti, atbilstoši protokollēmumam pieškirtais finansējums tiks iekļauts Veselības ministrijas pamatbudžeta bāzē 2017.gadam kā dotācija. Šo procesu regulē Likums par budžetu un finanšu vadību, kurš nosaka valsts budžeta un pašvaldību budžetu izstrādāšanas, apstiprināšanas un izpildes kārtību un atbildību budžeta procesā. Finanšu vadība šā likuma nozīmē attiecas uz valsts budžeta un pašvaldību budžetu līdzekļiem. Šā likuma noteikumi attiecas uz komersantu un organizāciju finansiālo darbību gadījumos, ja tiem piešķirti valsts budžeta vai pašvaldību budžetu līdzekļi, tajos ieguldīta valsts vai pašvaldību kapitāla daļa vai to īpaši nosaka likums vai Ministru kabineta noteikumi. Šī likuma sadaļas IX.Atbildība un sankcijas 46. panta Atbildība par budžeta izpildi (1) daļa nosaka, ka Budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāji ir atbildīgi par šajā likumā noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem. Kā arī (5) daļa nosaka, ka Ministrijas un citas centrālās valsts iestādes ir atbildīgas par gadskārtējā valsts budžeta likumā noteiktās apropriācijas izpildes kontroles sistēmas izveidi un par Valsts kases norēķinu kontos ieskaitīto valsts budžeta līdzekļu izlietojuma kontroli atbilstoši paredzētajiem mērķiem.Veselības ministrija sadarbībā ar CFLA nodrošinās uzraudzību par lielā projekta ieviešanu MK noteikumos Nr.44 noteiktajā kārtībā, nedublējot citu finanšu instrumentu kontroles. Vienošanās paredzēts slēgt pēc lielā projekta apstiprināšanas Eiropas Komisijā. Vienošanos izstrādās sadarbības iestāde sadarbībā ar atbildīgo iestādi, tai skaitā vienojoties par lielā projekta atskaites formu. Tādejādi vienošanās noteiks, ka ERAF projekti, kas ietilpst šo noteikumu 29.11punktā minētajā lielajā projektā, un valsts galvotā aizdevuma projekts “Jaunā korpusa 1.kārtas būvniecība” tiek īstenoti kā viens lielais projekts, tostarp nosakot:* 1. lielā projekta definīciju;
	2. nosacījumus attiecībā uz lielā projekta ieviešanu, tai skaitā finansējuma avotu, sasniedzamos mērķus un mehānismus, kas nodrošinās noteikumu projektā paredzētās kontroles prasības;
	3. finansējuma saņēmēja atbildību lielā projekta mērķa nesasniegšanas gadījumā, atsaucoties uz nosacījumiem gan ERAF, gan cita publiskā finansējuma atgriešanai atbilstoši konkrētā finanšu instrumenta regulējumam;
	4. finansējuma saņēmēja atskaitīšanās mehānismu atbildīgajai iestādei un ziņošanu sadarbības iestādei.

Slēdzot šādu vienošanos ir jāizvērtē iespējamo nepieciešamo grozījumu veikšana starpresoru vienošanās, kas noslēgta starp atbildīgo iestādi un sadarbības iestādi.1. Ņemot vērā, ka ar MK prot.17 43.§ 2.punktu paredzētais papildus valsts budžeta finansējuma lielajā projektā tiek atainots kā neattiecināmais finansējums, noteikumu projekts ir papildināts ar 29.17apakšpunktu, kurš nosaka, ka noteikumu 52.1punktā minētais ierobežojums, ka projekta iesniegumā var iekļaut neattiecināmās izmaksas, kas netiek finansētas no ERAF un valsts budžeta līdzekļiem, nav attiecināms uz šo noteikumu 29.11punktā minēto lielo projektu, jo lielajā projektā atainotās neattiecināmās izmaksas var tikt finansētas no valsts budžeta.

Noteikumu projekta noteiktās tiesības un pienākumi, gan finansējuma saņēmējam, gan atbildīgajai iestādei, gan sadarbības iestādei ir vērsti uz to, lai lielā projekta iesniegumā noteiktajā termiņā tiktu sasniegts lielā projekta mērķis, kas nodrošina ERAF finansējuma attiecināmību.  |
| 3. | Projekta izstrādē iesaistītās institūcijas | Projekta izstrādē attiecībā par lielā projekta ieviešanu un uzraudzību tika iesaistīti vadošā iestāde – Finanšu ministrija, atbildīgā iestāde – Veselības ministrija, sadarbības iestāde – Centrālā finanšu un līgumu aģentūra un VSIA "Paula Stradiņa klīniskā universitātes slimnīca". |
| 4. | Cita informācija | Finanšu ministrija nodrošina grozījumu veikšanu MK noteikumos Nr.1041, kas paredz papildināt nosacījumu, ka noslēguma maksājums veicams pēc projekta īstenošanas, ja vien normatīvajā aktā par aktivitātes īstenošanu nav noteikts citādi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSIA "Paula Stradiņa klīniskā universitātes slimnīca" |
|  2. | Tiesiskā regulējuma ietekme uz tautsaimniecību un administratīvo slogu | Tāpat papildus noteiktie pienākumi atbildīgajai iestādei, gan sadarbības iestādei neietekmēs administratīvo slogu un nepalielinās izmaksas, jo projektu uzraudzība tiks nodrošināta 2007.-2013.gada plānošanas perioda projektu uzraudzības ietvaros, kas tiek finansēta no tehniskās palīdzības projektiem. |
|  3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016. gads** | **2017. gads** | **2018. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015. gadu | Izmaiņas, salīdzinot ar kārtējo 2015. gadu | Izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***15 508 006*** | ***0*** | ***-12 136 710*** | ***-15 508 006*** | ***-15 508 006*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *15 508 006* | *0* | *-12 136 710* | *-15 508 006* | *-15 508 006* |
| 1.2. valsts speciālais budžets | *0* | *0* | *0* | *0* | *0* |
| 1.3. pašvaldību budžets | *0* | *0* | *0* | *0* | *0* |
| 2. Budžeta izdevumi: | ***16 035 773*** | ***0*** | ***-12 664 477*** | ***-16 035 773*** | ***-16 035 773*** |
| 2.1. valsts pamatbudžets | *16 035 773* | *0* | *-12 664 477* | *-16 035 773* | *-16 035 773* |
| 2.2. valsts speciālais budžets | *0* | *0* | *0* | *0* | *0* |
| 2.3. pašvaldību budžets  | *0* | *0* | *0* | *0* | *0* |
| 3. Finansiālā ietekme: | ***- 527 767*** | ***0*** | ***527 767*** | ***527 767*** | ***527 767*** |
| 3.1. valsts pamatbudžets | *- 527 767* | *0* | *527 767* | *527 767* | *527 767* |
| 3.2. speciālais budžets | *0* | *0* | *0* | *0* | *0* |
| 3.3. pašvaldību budžets  | *0* | *0* | *0* | *0* | *0* |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | *X* | ***0*** | ***0*** | ***0*** | ***0*** |
| *0* | *0* | *0* | *0* |
| *0* | *0* | *0* | *0* |
| 5. Precizēta finansiālā ietekme: | *X* | ***0*** | ***527 767*** | ***527 767*** | ***527 767*** |
| 5.1. valsts pamatbudžets | *0* | *527 767* | *527 767* | *527 767* |
| 5.2. speciālais budžets | *0* | *0* | *0* | *0* |
| 5.3. pašvaldību budžets  | *0* | *0* | *0* | *0* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts neparedz ieņēmumu vai izdevumu samazinājumu/palielinājumu. Noteikumu projekts tiks īstenots, nemainot attiecīgā budžeta programmās/apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.Ņemot vērā, ka ES fondu Sadarbības iestādes funkcijas pilda Centrālā finanšu un līgumu aģentūra, valsts budžeta finansējumu avansiem un atmaksām ES fondu finansējuma saņēmējiem, kas īsteno 3.1.5.3.1.apakšaktivitātes projektus, plāno Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)”. Budžeta ieņēmumi ir ERAF daļa un budžeta izdevumi ir kopējie nepieciešamie ERAF un valsts budžeta līdzekļi attiecīgajā gadā.Atbilstoši darbības programmas papildinājumā „Infrastruktūra un pakalpojumi” ietvertajam finanšu plānam 3.1.5.3.1.apakšaktivitātei pieejamais kopējais attiecināmais finansējums ir 202 064 828 EUR, tai skaitā ERAF finansējuma apmērs ir 171 114 813 EUR un valsts budžets 15 225 184 EUR, pārējo 3.1.5.3.1.apakšaktivitātes līdzfinansējumu veido privātais finansējums, ko nodrošina projekta iesniedzējs, ne mazāk kā 15 724 831 EUR.3.1.5.3.1.apakšaktivitātes ieviešana tika uzsākta 2009.gadā un tās projektu īstenošanai finansējuma piesaiste nodrošināta šādos apmēros:* 3.1.5.3.1.apakšaktivitātes īstenošanai 2009.gadā tika piesaistīts finansējums 20 720 483 EUR apmērā, t.sk., ERAF finansējums 17 824 086 EUR un valsts budžeta finansējums 2 896 397 EUR;
* 3.1.5.3.1.apakšaktivitātes īstenošanai 2010.gadā tika piesaistīts finansējums 27 712 763 EUR apmērā, t.sk., ERAF finansējums 25 017 204 EUR un valsts budžeta finansējums 2 695 560 EUR;
* 3.1.5.3.1.apakšaktivitātes īstenošanai 2011.gadā tika piesaistīts finansējums 37 842 230 EUR apmērā, t.sk., ERAF finansējums 33 898 641 EUR un valsts budžeta finansējums 3 943 589 EUR;
* 3.1.5.3.1.apakšaktivitātes īstenošanai 2012.gadā tika piesaistīts finansējums 26 684 214 EUR apmērā,t.sk., ERAF finansējums 25 083 161 EUR un valsts budžeta finansējums 1 601 053 EUR;
* 3.1.5.3.1.apakšaktivitātes īstenošanai 2013.gadā tika piesaistīts finansējums 26 521 360 EUR apmērā,t.sk., ERAF finansējums 25 177 921 EUR un valsts budžeta finansējums 1 343 439 EUR;
* 3.1.5.3.1.apakšaktivitātes īstenošanai 2014.gadā tika piesaistīts finansējums 24 400 375 EUR apmērā,t.sk., ERAF finansējums 22 452 316 EUR un valsts budžeta finansējums 1 948 059 EUR;
* 3.1.5.3.1.apakšaktivitātes īstenošanai 2015.gadā piesaistīts finansējumu 16 035 773 EUR apmērā, t.sk., ERAF finansējums 15 508 006 EUR un valsts budžeta finansējums 527 767 EUR;
* 3.1.5.3.1.apakšaktivitātes īstenošanai 2016.gadā plānots piesaistīt 3 371 296 EUR ERAF finansējumu (finansējuma apjoms var mainīties, ņemot vērā VSIA „Paula Stradiņa klīniskā universitātes slimnīca” lielā projekta īstenošanas progresu).
* Ņemot vērā Ministru kabineta 2012.gada 8.maija sēdes protokollēmumā Nr.25 26.§ 7.punktā noteikto, ja ES fonda prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums sākot ar 2012.gada 8.maiju neatbilstoši veikto izdevumu apmērā nevar tikt novirzīts citu ES fonda projektu īstenošanai. 3.1.5.3.1.apakšaktivitātes ietvaros konstatēto neatbilstību apjoms pēc 2012.gada 8.maija ir 3 051 502 EUR, t.sk. ERAF finansējums 2 782 182 EUR un valsts budžeta finansējums 269 320 EUR.

Atbilstoši MK prot.17 43.§ 2.punktā noteiktajam jaunā A korpusa 1.kārtas būvniecības darbu veikšanai un iekārtošanai 2017.gadā ir atbalstīta finansējuma ne vairāk kā 16 062 374 EUR apmērā piesaiste no valsts budžeta, iekļaujot to Veselības ministrijas pamatbudžeta 2017.gadam bāzē. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana tiks nodrošināta Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)” esošo finanšu līdzekļu ietvaros. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Komisijas Regulā Nr.1083/2006 un Slēgšanas pamatnostādnēs ietverto nosacījumu ieviešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav attiecināms |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Komisijas Regula Nr.1083/2006.
2. Slēgšanas pamatnostādnes
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Komisijas Regula Nr.1083/2006 39.pants | MK noteikumu grozījumu projekta 4.punkts. | Tiek ieviests | Stingrākas prasības neparedz |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Slēgšanas pamatnostādņu 3.5.apakšpunkts tiek pārņemts MK noteikumu grozījumu projekta 4.punktā un neparedz stingrākas prasības. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu Nr.44 grozījumi tiks nodoti sabiedriskajai apspriešanai, izvietojot noteikumu projektu Veselības ministrijas mājas lapā. |
|  2. | Sabiedrības līdzdalība projekta izstrādē | Nav |
|  3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija.Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav |

Anotācijas IV un V sadaļa – projekts šīs jomas neskar.

Veselības ministrs G.Belēvičs

07.08.2015 14:27

3 374

J.Zalcmanis, 67 876 013

Janis.Zalcmanis@vm.gov.lv

1. Nefunkcionējošie projekti Eiropas Komisijas Pamatnostādņu par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007.–2013. gada periodam) 3.5.apakšpunkta izpratnē. [↑](#footnote-ref-2)
2. Finansēšanas avotu regulējums:

1.ERAF finansējuma piešķiršana, izlietojums un uzraudzība tiek regulēta atbilstoši ES fondu 2007.-2013.gada plānošanas perioda normatīvo aktu bāzei (regulas, likums, MK noteikumi);

2.Valsts galvotā aizdevuma finansējums tiek regulēts atbilstoši 2014.gada 8.jūlija Ministru kabineta noteikumiem Nr.391 „Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”. Tāpat Veselības ministrijā attiecībā uz tās kompetenci ir izstrādāta un ar 25.11.2013 rīkojumu Nr.220 ir apstiprināta iekšējā procedūra P.40.3 "Valsts sniegtā galvojuma saņemšana un apstiprināto projektu realizācijas uzraudzība".

3. Ar MK prot.17 43.§ 2.punktu papildus valsts budžeta finansējums tiks iekļauts Veselības ministrijas pamatbudžeta bāzē 2017.gadam jaunā slimnīcas A korpusa attīstībai, tādejādi finansējums uzskatāms par valsts budžeta mērķdotāciju un tā piešķiršana, izmantošana un uzraudzība tiek regulēta Likuma par budžetu un finanšu vadību noteiktajā kārtībā. Atbilstoši Veselība ministrija kā centrālā valsts budžeta iestāde atbilstoši normatīvajam regulējumam piešķirs finansējumu kapitālsabiedrībai, kā arī atbilstoši kontrolēs tās izlietojumu. [↑](#footnote-ref-3)
3. 2014.gada 8.jūlija Ministru kabineta noteikumiem Nr.391 „Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”. [↑](#footnote-ref-4)
4. Likums par budžetu un finanšu vadību un tam pakārtotie Ministru kabineta noteikumi. [↑](#footnote-ref-5)